# 

# ΕΛΛΗΝΙΚΗ ΔΗΜΟΚΡΑΤΙΑ

ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ

ΠΕΡ. Δ/ΝΣΗ Π/ΘΜΙΑΣ & Δ/ΘΜΙΑΣ ΕΚΠ/ΣΗΣ

ΚΕΝΤΡΙΚΗΣ.ΜΑΚΕΔΟΝΙΑΣ

Δ/ΝΣΗ ΔΕΥΤΕΡΟΒΑΘΜΙΑΣ ΕΚΠ/ΣΗΣ ΔΥΤ.ΘΕΣ/ΝΙΚΗΣ

**2o ΛΥΚΕΙΟ ΣΥΚΕΩΝ «ΦΙΛΙΠΠΟΣ»**

Ταχ. Δ/νση : Σπάρτακου 24

Ταχ.Κώδικας : 566 26, Συκιές Θεσσαλονίκης

Πληροφορίες : Π.Πουλιόπουλος

Τηλέφωνο/Φαξ : 2310 202091

e-mail : **mail@2lyk-sykeon.thess.sch.gr**

Συκιές: 15 / 02/ 2019

Αριθ. Πρωτ. 44

### ΠΡΟΣ

### Δ/ΝΣΗ Δ.Ε. ΔΥΤΙΚΗΣ ΘΕΣ/ΚΗΣ

### ΤΜΗΜΑ ΕΚΔΡΟΜΩΝ

### 

**ΘΕΜΑ : «Πρόσκληση εκδήλωσης ενδιαφέροντος για την πραγματοποίηση τετραήμερης εκδρομής μαθητών της B τάξης στην Κέρκυρα»**

Ο Διευθυντής του 2ου ΓΕΛ Συκεών στο πλαίσιο του Αναλυτικού Προγράμματος σύμφωνα με τη άρθρο 3, §2 της 33120/ΓΔ4/28-02-2017, ΦΕΚ 681/τ.B’/06-03-2017, Υ.Α

**προσκαλεί**

Τα ενδιαφερόμενα γραφεία γενικού τουρισμού, που πληρούν τις προβλεπόμενες από το νόμο προϋποθέσεις λειτουργίας, να καταθέσουν στο σχολείο μας σε σφραγισμένο φάκελο προσφορά για την **τετραήμερη** εκδρομή (3 διανυκτερεύσεις) της Β Τάξης στην Κέρκυρα, με τις παρακάτω προδιαγραφές:

1) Χρονική περίοδος υλοποίησης της εκδρομής: **από 18 έως 21/04/2019**. Διανυκτερεύσεις κατά προτίμηση στην περιοχή Κανόνι

2) Προβλεπόμενος αριθμός μαθητών **110 (+/-5).**

3) Συνοδοί: 5 καθηγητές και 1 (ένας) αρχηγός εκδρομής.

4) Μεταφορικό μέσο: 2 λεωφορεία (αναχώρηση από το χώρο του σχολείου και επιστροφή στον ίδιο χώρο.)

5) Κατηγορία καταλύματος: ξενοδοχείο 4 ή 5 αστέρων με Πρωινό και Ημιδιατροφή (Να αναφέρεται η επιπλέον χρέωση της ημιδιατροφής).

Οι μαθητές σε τρίκλινα δωμάτια και οι καθηγητές σε μονόκλινα δωμάτια.

6) Υποχρεωτική ασφάλιση αστικής και επαγγελματικής ευθύνης διοργανωτή σύμφωνα με την κείμενη νομοθεσία.

7) Ιατροφαρμακευτική ασφάλιση η οποία να καλύπτει όλα τα έξοδα σε περίπτωση ατυχήματος ή ασθένειας μαθητή ή καθηγητή.

8) Υπεύθυνη δήλωση του ταξιδιωτικού γραφείου ότι διαθέτει ειδικό σήμα λειτουργίας και ότι βρίσκεται σε ισχύ. Εγγυητική επιστολή διεκπεραίωσης της εκδρομής.

9) Συγκεκριμένη αναφορά, στην τελική τιμή προσφοράς, όχι μόνο στη συνολική τιμή του οργανωμένου ταξιδιού αλλά και στην τελική επιβάρυνση ανά μαθητή, οπωσδήποτε να περιλαμβάνονται όλοι οι απαιτούμενοι, κατά περίπτωση, φόροι καθώς και ο ΦΠΑ.

10) Αριθμός δωρεάν συμμετοχών μαθητών.

11) Ατομικές αποδείξεις για όλους τους εκδρομείς μαθητές.

Κατάθεση κλειστών προσφορών στο γραφείο του Διευθυντή από 15/02/2019 έως και την 12η ώρα της 25ης Φεβρουαρίου (Δευτέρα) 2019. Παρακαλώ να ανταποκριθείτε στην πρόσκληση.

Ο Διευθυντής

Π. Πουλιόπουλος